hotchpotch/miracl-hf-unified huggingface dataset:
รายชื่อนครในประเทศอาร์เจนตินาเรียงตามจำนวนประชากร
รายชื่อนครในประเทศอาร์เจนตินา นี้แสดงตัวเลขประชากรจากแหล่งข้อมูลที่แตกต่างกันสำหรับนครและเมืองในอาร์เจนตินา และจัดอันดับนครและเมืองตามตัวเลขเหล่านั้น จำนวนประชากรของแต่ละเมืองนับรวมประชากรในเขตเมืองขยายด้วย ยกเว้นบัวโนสไอเรส (เขตมหานครบัวโนสไอเรสมีประชากร 12,801,365 คน) นอกจากนี้ ด้านล่างสุดของหน้านี้ยังมีรายการผลิตภัณฑ์มวลรวมในประเทศ (แบบความเสมอภาคของอำนาจซื้อ) ของเขตมหานครของบรรดาเมืองที่ใหญ่ที่สุดในประเทศ โดยเปรียบเทียบกับผลิตภัณฑ์มวลรวมในประเทศของประเทศที่สามารถเปรียบเทียบกันได้ เพื่อแสดงว่ากำลังซื้อของเขตมหานครแต่ละเขตในอาร์เจนตินาใกล้เคียงกับกำลังซื้อของประเทศเหล่านั้น แม้ว่าจำนวนประชากรจะไม่สามารถเทียบกันได้ก็ตาม
รายชื่อด้านล่างนี้ใช้ข้อมูลจากสำมะโนประชากร พ.ศ. 2553 และ พ.ศ. 2544 โดยสถาบันสถิติและสำมะโนแห่งชาติอาร์เจนตินา และจาก "เวิลด์บุ๊กเอนไซโคลพีเดีย" พ.ศ. 2553 รายชื่อนี้เรียงลำดับโดยใช้ข้อมูลของ พ.ศ. 2553 เป็นหลัก ถ้าไม่มีข้อมูลของ พ.ศ. 2553 จะใช้ข้อมูลของ พ.ศ. 2544 แทน ชื่อเมืองที่เป็นตัวหนาคือชื่อเมืองหลวงของรัฐ
เอาต์ออฟรีช
"เอาต์ออฟรีช" () คือเพลงของ แกเบรียล นักร้องหญิงชาวอังกฤษ แต่งขึ้นโดย แกเบรียล และ Jonathan Shorten ซึ่งได้ทำเพลงร่วมกันเพื่อใช้ประกอบภาพยนตร์แนวตลกโรแมนติกของ Sharon Maguire เรื่อง "บริดเจต โจนส์ ไดอารี่ บันทึกรักพลิกล็อก" ( เมื่อปี พ.ศ. 2544 ถูกเลือกให้เป็นซิงเกิลนำจากภาพยนตร์ในปี พ.ศ. 2544 และกลายเป็นซิงเกิลยอดนิยมสูงสุดของแกเบรียลนับตั้งแต่เพลง "Dreams" เมื่อปี พ.ศ. 2536 เพลงนี้สามารถติดอันดับที่ 4 บนชาร์ตซิงเกิลแห่งสหราชอาณาจักร และอันดับที่ 9 ในออสเตรเลีย อีกทั้งยังประสบความสำเร็จเป็นอย่างมากในนิวซีแลนด์ ที่สามารถติดอันดับที่ 2 เป็นเวลาหนึ่งสัปดาห์ในเดือนกันยายนปี พ.ศ. 2544
เพลงนี้สามารถขายได้ 320,000 ก้อปปี้ ในสหราชอาณาจักรตามที่ระบุไว้ใน Official Charts Company และกลายเป็นซิงเกิลที่ประสบความสำเร็จที่สุดอันดับที่ 10 ประจำปี พ.ศ. 2544 ในประเทศนิวซีแลนด์ ต่อมาได้ถูกรวมเข้าไปในฉบับใหม่ของอัลบั้ม "Rise" (พ.ศ. 2542) ที่ออกจำหน่ายในปี พ. ศ. 2544 รวมทั้งในอัลบั้มรวมเพลงฮิตของเธอ "ดรีมส์แคนคัมทรู, เกรเทสฮิตส์ ชุดที่ 1" ซึ่งออกจำหน่ายในปีเดียวกัน
มิวสิกวิดีโอเพลงนี้เป็นภาพของแกเบรียลที่กำลังร้องเพลง กับภาพลักษณ์สวมแว่นตากันแดดสีดำกับแจ๊คเก็ตหนังสีดำตัวใหญ่ ตัดสลับกับคลิปจากภาพยนตร์เรื่อง "บริดเจต โจนส์ ไดอารี่ บันทึกรักพลิกล็อก" และได้ Don Gilet นักแสดงชายชาวอังกฤษมาร่วมแสดงในมิวสิกวิดีโอเพลงนี้ด้วย
ภาษาอ่ายตน
ภาษาอ่ายตน เป็นภาษาที่พูดโดยชาวอ่ายตนในรัฐอัสสัม, อินเดีย ปัจจุบันถูกจัดเป็นภาษาที่ถูกคุกคาม เนื่องจากมีผู้พูดน่อยกว่าสองพันคนทั่วโลก เป็นภาษาที่มีความใกล้เคียงกับภาษาพ่าเก
วิลเลียม เวอร์สลีย์
เซอร์วิลเลียม เวอร์สลีย์ () เกิดเมื่อวันที่ 5 เมษายน 2433 ณ ยอร์กเชอร์ เป็นบุตรชายของ วิลเลียม เวอร์สลีย์ที่ 3 กับ ออกัสตา แมรี ชิลล์เวส บาว์น เขาเป็นเศรษฐีที่ดินแห่งอังกฤษและเป็นมือสมัครเล่นคริกเกต โดยตระกูลของเขานั้นถือว่าเป็นผู้ดีเก่า โดยเป็นหลานของอาร์ทิงตัน เวอร์สลีย์ เศรษฐีใหญ่แห่งภูมิภาคยอร์กเชอร์ ในช่วงสงครามโลกครั้งที่หนึ่ง เขาทำหน้าที่เป็นนายทหารราบและได้รับบาดเจ็บจากการสู้รบ ก่อนจะถูกจับเป้นเชลย เขาดำรงตำแหน่งเป็นลอร์ดยอร์กและเชอร์ยอร์กตั้งแต่ปี 2494-2508
เขาได้แต่งงานกับ จอยซี่ มอร์แกน บรุนเนอร์ เมื่อวันที่ 20 พฤษภาคม 2467 มีบุตร-ธิดาดังนี้
เขาเป็นกัปตันสโมสรคริกเก็ตยอร์กเชียร์ในปี พ.ศ. 2471 และ 2472 ฤดูกาลเดียวของคริกเกตชั้นหนึ่ง เขาไม่สามารถรับตำแหน่งนายทหารในปี พ.ศ. 2467 ได้เนื่องจากความตั้งใจทางธุรกิจ ต่อมาเขาเป็นประธานแห่งยอร์กเชียร์เคาน์ตี้คริกเก็ตคลับจาก พ.ศ. 2503 จนถึงปี 2516 และดำรงตำแหน่งประธาน MCC ในปี พ.ศ. 2505
เขาเสียชีวิตในปี พ.ศ. 2516 ด้วยโรคชรา สิริอายุรวม 83 ปี
นานะ นากาโมโตะ
นานะ นากาโมโตะ ( ) เป็นนักแสดง ชาวญี่ปุ่น มีผลงานเด่นคือ "ไมรา" ในเรื่อง ขบวนการมือปราบผู้พิทักษ์ เดกะเรนเจอร์
เถาวัลย์เปรียง
เถาวัลย์เปรียง () เป็นพืชในวงศ์ถั่ว ลักษณะเป็นไม้เถาเนื้อแข็งอายุหลายปี ใบเป็นใบประกอบแบบขนนกปลายคี่ รูปรีแกมรูปขอบขนานขนาด 1.5-2.5 x 4-6 เซนติเมตร มี 7-9 ใบย่อย แผ่นใบสีเขียวเข้มเป็นมัน ดอกออกเป็นช่อกระจะตามซอกใบและปลายยอด ช่อยาว 20-30 เซนติเมตร แต่ละช่อมีดอกย่อย 5-10 ดอก ดอกย่อยสีขาวอมชมพู มีกลิ่นหอมอ่อน ๆ กลีบดอกมี 5 กลีบ ผลเป็นฝักแบนขนาด 1-1.5 x 3-8 เซนติเมตร ภายในมีหลายเมล็ด
เถาวัลย์เปรียงกระจายพันธุ์ในอินเดีย จีน อินโดจีนถึงออสตราเลเซีย เถามีสรรพคุณแก้ปวดเมื่อยกล้ามเนื้อ รักษาโรคข้อเสื่อม
รัฐประหารพระเจ้าโจมอ
รัฐประหารพระเจ้าโจมอ () รัฐประหารที่เกิดขึ้นเมื่อวันที่ 2 มิถุนายน 260 ใน ลกเอี๋ยง ราชธานีของรัฐ วุย ระหว่าง ยุคสามก๊ก โจมอ ยุวจักรพรรดิแห่งวุยได้โอกาสก่อรัฐประหารต่อผู้สำเร็จราชการ สุมาเจียว ซึ่งควบคุมราชสำนักวุยแบบเบ็ดเสร็จ จากนั้นการรัฐประหารจบลงพร้อมกับการสวรรคตของโจมอและสุมาเจียวสามารถรักษาตำแหน่งของเขาไว้ได้ การรัฐประหารส่งผลให้พลังอำนาจของตระกูลสุมาเพิ่มขึ้นและมีอิทธิพลในวุย และเป็นรากฐานสำหรับการแย่งชิงราชบัลลังก์วุยใน 266 โดยบุตรชายของสุมาเจียว สุมาเอี๋ยน ผู้ก่อตี้ง ราชวงศ์จิ้นตะวันตก
รัฐวุยถูกสถาปนาขึ้นอย่างเป็นทางการใน 220 โดย โจผี เป็นหมุดหมายสำคัญถึงจุดเริ่มต้นของ ยุคสามก๊ก ในจีน ระบอบการปกครองของราชสกุลวุยเริ่มอ่อนแอตั้งแต่การสวรรคตของจักรพรรดิวุยองค์ที่ 2 โจยอย จนไร้ซึ่งพระราชอำนาจ หลังจาก อุบัติการณ์สุสานโกเบงเหลง ใน 249 ขุนพลวุย สุมาอี้ ยึดอำนาจจากผู้สำเร็จราชการ โจซอง สุมาอี้ถึงแก่อสัญกรรมใน 251 และถูกสืบทอดโดยบุตรชายของเขา สุมาสู และ สุมาเจียว ซึ่งควบคุมราชสำนักวุยแบบเบ็ดเสร็จ
ใน 254 สุมาสู ปลดจักรพรรดิวุยองค์ที่ 3 โจฮอง และตั้ง โจมอ พระชนมายุ 13 พรรษาขึ้นสืบราชบัลลังก์
ศึกเทพพยากรณ์พิชิตมาร
ศึกเทพพยากรณ์พิชิตมาร () เป็นละครโทรทัศน์ที่สร้างขึ้นในปี ค.ศ. 2006 ในประเทศจีน จะออกอากาศช่อง TVB นำแสดงโดย แฟรงกี้ หลิน, หลิน เฟิง, หยาง อี้, เซเลนา หลี่, เดวิด เจียง, แอนน์ อึ้ง, หู ติ้งซิน, เฟลิกซ์ ล็อก ออกอากาศทางช่อง ช่อง 3 แฟมิลี ในประเทศไทย
ในยุทธภพมีกฎเกณฑ์ว่า ทุก 5 ปี ทั้งฝ่ายธรรมและฝ่ายอธรรมจะต้องส่งยอดฝีมือฝ่ายละห้าคนเป็นตัวแทนประลองยุทธในศึกตราทอง หากฝ่ายใดเป็นฝ่ายชนะจะได้ครองยุทธภพเป็นเวลา 5 ปี แต่ถึงกระนั้นยอดฝีมือฝ่ายธรรมกลับถูกลอบสังหารอย่างต่อเนื่อง
หลี่ปู้อี้ ซึ่งมีวรยุทธลึกล้ำและมีความสามารถในการทำนายโชคชะตาจึงต้องรับหน้าที่เสาะหายอดฝีมือเพื่อเข้าร่วมประลองในศึกตราทองนี้เอง ต่อมาเขาถูกไล่เย่าเอ๋อ หมอเทวดาซึ่งฝ่ายอธรรมจ้างมาคอยขัดขวาง ที่แท้ผู้อยู่เบื้องหลังคอยบงการไล่เย่าเอ๋อนั้นก็คือ เกอซูเทียน จ้าววังปรารถนาซึ่งอาฆาตมาตรร้ายหมายเอาชีวิตหลี่ปู้อีนั่นเอง ความจริงแล้วเกอซูเทียนเป็นศิษย์พี่ของหลี่ปู้อีซึ่งหายสาบสูญไปนานหลายปี ในเวลานั้นเนื่องจากเกอซูเทียนหลงเชื่อจอมมารจึงได้เข้ากับวังปรารถนา เพื่อฝ่ายธรรม เพื่อสำนัก เพื่อกำจัดม๋อจ่างเต้าเซียว หลี่ปู้อีจึงจำต้องต่อสู้ตัดสินแพ้ชนะกับไล่เย่าเอ๋ออย่างหลีกเลี่ยงไม่ได้
เซียง ไห่หลาน
เซียง ไห่หลาน ( ) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ แอนน์ อึ้ง () เธอคือ มิสฮ่องกง ปี 1998 เธอได้ลาอกจาก TVB และออกจากวงการบันเทิงไปตั้งแตีปี ค.ศ. 2008
โซเซียดัดเดปอร์ติบาอูเอสกา
โซเซียดัดเดปอร์ติบาอูเอสกา () เป็นสโมสรฟุตบอลอาชีพสเปน ตั้งอยู่ที่เมืองอูเอสกา แคว้นอารากอน ก่อตั้งเมื่อปี ค.ศ. 1960 ปัจจุบันกำลังแข่งขันในลาลิกา โดยเลื่อนชั้นจากเซกุนดาดิบิซิออนเมื่อฤดูกาล 2017–18 สนามเหย้าของสโมสรคือ "เอสตาดิโอเอลอัลโกราซ" ความจุ 7,638 ที่นั่ง
เรอัลบายาโดลิด
เรอัลบายาโดลิด () หรือ บายาโดลิด เป็นสโมสรฟุตบอลอาชีพสเปน ตั้งอยู่ที่เมืองบายาโดลิดในแคว้นกัสติยาและเลออน สโมสรก่อตั้งเมื่อวันที่ 20 มิถุนายน ค.ศ. 1928 ปัจจุบันกำลังแข่งขันในลาลิกา หลังจากที่เลื่อนชั้นจากเซกุนดาดิบิซิออนเมื่อฤดูกาล 2017–2018 สยนามเหย้าของสโมสรคือสนามกีฬาโฆเซ ซอร์ริยา ความจุ 26,512 ที่นั่ง
นางิ ยานางิ
นางิ ยานางิ (, เกิด 31 มีนาคม 1987) เป็นนักร้องและนักเขียนเพลงชาวญี่ปุ่นจากโอซากะและอยู่ในค่ายเพลง NBCUniversal Entertainment Japan จากการที่เธอเป็นคนที่สอนใจในดนตรี เธอเริ่มร้องเพลงและแต่งเพลงแล้วทำการอัปโหลดลงนิโกะ นิโกะ โดกะและเซ็บไซต์อื่น ๆ และได้เป็นนักร้องของวงดนตรีเจป๊อปซูเปอร์เซลล์ และปล่อยเพลงโวโลเพลงแรก ""Vidro Moyō"" ในกุมภาพันธุ์ 2012 ซึ่งถูกใช้เป็นเพลงปิดของอนิเมะ "ซัมเมอร์รักจากต่างดาว"
ต่อจากนั้น เพลงของเธอก็ได้ไปอยู่ในอนิเมะอีกหลายเรื่อง อาทิเช่น "กะแล้วชีวิตรักวัยรุ่นของผมมันต้องไม่สดใสเลยสักนิด" และ "นางิโนะอะซึคะระ" และในปี 2012 มีการทำการร่วมทำอัลบั้มเพลง "Owari no Hoshi no Love Song" กับจุน มาเอดะ และเป็นโปรดิวเซอร์เพลงในอนิเมะ "Just Because!" ใน 2017
Owari no Hoshi no Love Song
Owari no Hoshi no Love Song () เป็นอัลบั้ม J-pop ที่แต่งโดยจุน มะเอะดะ ด้วยเสียงร้องของนางิ ยานางิ ถูกปล่อยเมื่อ 25 เมษายน 2012 ภายใต้ค่ายเพลงอิสระ Flaming June ของจุน มะเอะดะ
มาร์คัส เวอร์สลีย์
เซอร์มาร์คัส เวอร์สลีย์ บารอนเน็ตที่ 5 หรือ มาร์คัส เวอร์สลีย์ () เกิดเมื่อวันที่ 6 เมษายน 2468 เป็นบุตรชายของ วิลเลียม เวอร์สลีย์ กับ จอยซี่ มอร์แกน บรุนเนอร์ เขาเป็นพระเชษฐาใน แคทเธอรีน ดัชเชสแห่งเคนต์ เขาจบการศึกษาจากโรงเรียนกรีนโฮลส์ ซึ่งเป็นโรงเรียนเตรียทหาร และจบการศึกษาระดับมหาลัยจากแมสซาชูเซตต์ส ในปี 2492 เมื่อจบการศึกษาแล้ว เขาทำงานเป็นที่ปรึกษานายกเทศมนตรีแห่งมัลตอน เมือในภูมิภาคนอร์ทยอร์กเชอร์ ในปี 2498 และกลายเป็นรองนายกเทศมนตรีในปี 2508 ในทางการเมืองเขาไม่ประสบความสำเร็จนัก ต่อมาเมื่อปี 2516 บิดาของเขานั้นถึงแก่กรรม เขาไได้รับการตกทอดมรดดกทั้งหมด รวมที่งปราสาทโฮล์ดตันทอร์ด และรับฐานันดรและบรรดาศักดิ์จากบิดามาทั้งหมด โดยดำรงฐานันดรที่ บารอนที่ 5 
เขาแต่งงานกับ บริตเจต เน แอสตอน ในปี 2498 มีบุตร-ธิดาคือ
มาร์คัส เวอร์สลีย์ เสียชีวิตลงเมื่อวันที่ 18 ธันวาคม 2555 สิริอายุรวม 87 ปี ศพของเขาถูกฝังในโฮวิงแฮม
อุทยานธรณี
อุทยานธรณี () คือ พื้นที่ต่อเนื่องที่ได้รับการคุ้มครองขั้นสูงและกำหนดให้เป็นมรดกทางธรณีวิทยาภายใต้แนวทางของความยั่งยืนและส่งเสริมความเป็นอยู่ทางเศรษฐกิจของผู้คนที่อาศัยอยู่ในพื้นที่ ประกอบด้วยอุทยานธรณีโลก (global geopark) และอุทยานธรณีแห่งชาติ (national geopark)
ยูเนสโกกำหนดนิยามของ "อุทยานธรณีโลก" คือ พื้นที่ต่อเนื่องที่ถือเป็นมรดกทางธรณีวิทยาซึ่งมีความสำคัญในระดับนานาชาติ อุทยานธรณีใช้สถานะของการเป็นมรดกเพื่อส่งเสริมความตระหนักถึงประเด็นทางสังคมภายใต้บริบทของความเป็นพลวัตของดาวเคราะห์ อุทยานธรณีหลายแห่งส่งเสริมความตระหนักถึงภัยทางธรณีวิทยา เช่น ภูเขาไฟ แผ่นดินไหว และสึนามิ รวมถึงช่วยในการจัดเตรียมกลยุทธ์ในการบรรเทาภัยพิบัติร่วมกับชุมชนท้องถิ่น อุทยานธรณีมีการรวบรวมบันทึกของการเปลี่ยนแปลงภูมิอากาศในอดีตและเป็นตัวชี้วัดของการเปลี่ยนแปลงสภาพภูมิอากาศในปัจจุบันตลอดจนแสดงให้เห็นถึงแนวทางที่เป็น "วิธีปฏิบัติที่ดีที่สุด" ในการใช้พลังงานทดแทนและกำหนดมาตรฐานที่ดีที่สุดของ "การท่องเที่ยวสีเขียว" อุตสาหกรรมการท่องเที่ยวช่วยในการส่งเสริมอุทยานธรณีภายใต้ความยั่งยืนทางภูมิศาสตร์และใช้ประโยชน์จากแบบจำลองการท่องเที่ยวในการปกป้องรักษาและเพิ่มประสิทธิภาพให้กับลักษณะทางภูมิศาสตร์ของสถานที่
อุทยานธรณียังแสดงให้เห็นถึงการใช้ประโยชน์อย่างยั่งยืนและความต้องการทรัพยากรธรรมชาติไม่ว่าจะเป็นการทำเหมือง การทิ้งร้าง และอิทธิพลจากสิ่งแวดล้อมข้างเคียง ขณะเดียวกันก็ส่งเสริมความเคารพต่อสิ่งแวดล้อมและความสมบูรณ์ของภูมิทัศน์ อุทยานธรณีไม่ได้ถูกยกฐานะตามกฎหมายแม้ว่าแหล่งมรดกสำคัญในเขตอุทยานธรณีจะถูกปกป้องภายใต้กฎหมายท้องถิ่น ภูมิภาค หรือระดับชาติ ความหลากหลายทางธรรมชาติภายใต้แนวคิดของอุทยานธรณีและการส่งเสริมการท่องเที่ยวในอุทยานธรณีมีความแตกต่างจากแบบจำลองอื่น ๆ ของการท่องเที่ยวอย่างยั่งยืน ในความเป็นจริงการส่งเสริมการท่องเที่ยวอย่างยั่งยืนในอุทยานธรณีครอบคลุมคุณลักษณะที่หลากหลายของการท่องเที่ยวอย่างยั่งยืนรวมถึงการท่องเที่ยวเชิงธรณีวิทยา การท่องเที่ยวโดยชุมชน และการท่องเที่ยวในชนบทเชิงบูรณาการ การท่องเที่ยวเชิงอนุรักษ์ และการท่องเที่ยวมรดกทางวัฒนธรรม
เครือข่ายอุทยานธรณีโลก (Global Geoparks Network: GGN) เป็นเครือข่ายภายใต้การสนับสนุนโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) โดยจัดตั้งใน ค.ศ. 1998 อย่างไรก็ตามโครงการอุทยานธรณีแห่งชาติและอุทยานธรณีท้องถิ่นอื่น ๆ จำนวนมากไม่ได้อยู่ในเครือข่ายอุทยานธรณีโลก
ยูเนสโกริเริ่มแนวคิดเกี่ยวกับอุทยานธรณีจากการทราบถึงความจำเป็นในการร่างกฎหมายนานาชาติซึ่งตระหนักถึงที่ตั้งอันเป็นตัวแทนของจุดสนใจทางวิทยาศาสตร์โลก เครือข่ายอุทยานธรณีโลกมีจุดมุ่งหมายในการเสริมสร้างมูลค่าให้กับที่ตั้ง ขณะเดียวกันก็เพิ่มการจ้างงานและส่งเสริมการพัฒนาเศรษฐกิจในระดับภูมิภาค เครือข่ายอุทยานธรณีโลกทำงานร่วมกับศูนย์มรดกโลกของยูเนสโกและโครงการมนุษย์กับชีวภาค (Man and the Biosphere: MAB) อันเป็นเครือข่ายระดับโลกของเขตอนุรักษ์ชีวภาค
ยูเนสโกได้ระบุถึงคุณสมบัติของอุทยานธรณีที่จะเข้าร่วมในเครือข่ายอุทยานธรณีโลก ประกอบด้วยดังนี้
ดูเครือข่ายอุทยานธรณีโลก
ดยุกแห่งนอร์ม็องดี
ในสมัยกลาง ดยุกแห่งนอร์ม็องดี คือผู้ปกครองดัชชีนอร์ม็องดีในภาคตะวันตกเฉียงเหนือของประเทศฝรั่งเศส ดัชชีนี้ก่อตั้งขึ้นมาจากการที่พระเจ้าชาร์ลที่ 3 แห่งฝรั่งเศสพระราชทานดินแดนให้แก่รอลโล ผู้นำชาวไวกิง ในปี ค.ศ. 911
ในปี ค.ศ. 1204 กษัตริย์แห่งฝรั่งเศสริบดัชชีนอร์ม็องดีเข้าหลวงและถูกรวมเป็นที่ดินส่วนพระมหากษัตริย์ของฝรั่งเศส หลังจากนั้นเจ้าชายฝรั่งเศสหลายคนครองตำแหน่งดยุก
ในปี ค.ศ. 1332 พระเจ้าฟิลิปที่ 6 พระราชทานดัชชีเป็นดินแดนตามศักดินาให้พระโอรส จอห์น ที่กลายเป็นพระเจ้าจอห์นที่ 2 แห่งฝรั่งเศสในปี ค.ศ. 1350 พระองค์พระราชทานดัชชีเป็นดินแดนตามศักดินาให้พระโอรส ชาร์ลส์ ที่จะกลายเป็นพระเจ้าชาร์ลส์ที่ 5 แห่งฝรั่งเศสในปี ค.ศ. 1364 ในปี ค.ศ. 1465 พระเจ้าหลุยส์ที่ 11 ถูกบีบบังคับให้พระราชทานดัชชีให้พระอนุชา ชาร์ลส์ เดอ วาลัวส์ ดยุกแห่งแบร์รี ชาร์ลไม่สามารถรักษาดัชชีไว้ในและในปี ค.ศ. 1466 ดัชชีกลายเป็นที่ดินส่วนพระมหากษัตริย์อีกครั้งอย่างถาวร ก่อนที่ระบอบกษัตริย์ของฝรั่งเศสจะถูกล้มล้างในปี ค.ศ. 1792ในหมู่เกาะแชนเนล พระมหากษัตริย์ของบริเตนเป็นที่รู้จักในฐานะ ดยุกแห่งนอร์ม็องดี แม้พระมหากษัตริย์คนปัจจุบัน พระราชินีอลิซาเบธ จะเป็นผู้หญิง แต่หมู่เกาะจงรักภักดีต่อพระองค์ในฐานะดยุกของพวกตน หมู่เกาะแชนเนลเป็นพื้นที่สุดท้ายที่ยังเหลืออยู่ของดัชชีนอร์ม็องดีในอดีตที่ยังคงอยู่ภายใต้การปกครองของพระมหากษัตริย์ของบริเตน
คันห่อง (ราชวงศ์จิ้น)
คันห่อง (, ถึงแก่กรรม 271) หรือ เชียนหง ในภาษาจีนกลาง ขุนนางของ ราชวงศ์จิ้น ของจีน เขาเคยรับราชการในรัฐ วุยก๊ก ระหว่าง ยุคสามก๊ก ของจีน บิดาของเขา Qian Zhao เป็นขุนพลชั้นสูงของรัฐวุย
คันห่องเป็นบุตรชายคนที่ 2 ของ Qian Zhao ขุนพลของรัฐ วุยก๊ก ใน ยุคสามก๊ก ของจีน
รีชาร์ที่ 2 ดยุกแห่งนอร์ม็องดี
รีชาร์ที่ 2 () หรือ ผู้ดีงาม (, ) เป็นบุตรชายคนโตและทายาทของรีชาร์ที่ 1 แห่งนอร์ม็องดี กับกุนนอรา เขาเป็นขุนนางนอร์มันของตระกูลนอร์ม็องดี เป็นปู่ของพระเจ้าวิลเลียมผู้พิชิต
รีชาร์สืบทอดต่อจากบิดาเป็นดยุกแห่งนอร์ม็องดีในปี ค.ศ. 996 ในช่วงที่ยังเป็นวัยเยาว์ ห้าปีแรกของการครองตำแหน่ง (ทำให้สันนิษฐากันว่าเขาเกิดในปี ค.ศ. 980) ผู้สำเร็จราชการแผ่นดินของเขาคือเคานต์โรดูล์ฟแห่งอิฟรี ผู้เป็นอา ที่กุมอำนาจและปราบปรามการก่อกบฏของชาวนาในต้นรัชสมัยของริชาร์ด
ริชาร์ดสนใจในศาสนาอย่างสุดซึ้งและพบว่าตนเองมีหลายอย่างที่เหมือนกับพระเจ้ารอแบร์ที่ 2 แห่งฝรั่งเศส ที่เขาให้ความช่วยเหลือทางทหารในการต่อกรกับดัชชีเบอร์กันดี เขาทำการแต่งงานเพื่อสานสัมพันธไมตรีกับบริตทานีด้วยการแต่งน้องสาว อาไวส์ กับจูฟเฟรย์ที่ 1 ดยุคแห่งบริตทานี ส่วนตัวเขาเองแต่งงานกับน้องสาวของจูฟเฟรย์ จูดิธแห่งบริตทานี
ในปี ค.ศ. 1000 – 1001 ริชาร์ดขับไล่ชาวอังกฤษ นำโดยพระเจ้าเอเธลเรดที่ 2 แห่งอังกฤษ ที่โจมตีคาบสมุทรโคต็องแต็ง เอเธลเรดมีคำสั่งให้จับตัวริชาร์ดกลับไปอังกฤษ แต่ชาวอังกฤษไม่ได้เตรียมตัวมารับมือการตอบโต้อันรวดเร็วของอัศวินนอร์มัน จึงพ่ายแพ้ที่สมรภูมิแวล-เดอ-แซร์
รีชาร์พยายามพัฒนาความสัมพันธ์กับอังกฤษด้วยการแต่งน้องสาว เอ็มมาแห่งนอร์ม็องดี กับพระเจ้าเอเธลเรด การแต่งงานครั้งนี้มีความสำคัญเนื่องจากทำให้หลานชายของเขา วิลเลียมผู้พิชิต ใช้อ้างสิทธิ์ในบัลลังก์อังกฤษ ความสัมพันธ์ที่พัฒนาขึ้นเป็นประโยชน์ต่อเอเธลเรดในปี ค.ศ. 1013 เมื่อพระเจ้าสเวนเคราส้อมบุกอังกฤษ เอ็มมากับสองพระโอรส เอ็ดเวิร์ดกับอัลเฟรด หนีมานอร์ม็องดี ไม่นานหลังจากนั้นสามีของเธอ พระเจ้าเอเธลเรด ก็ตามมา หลังการสิ้นพระชนม์ในเวลาต่อมาของพระเจ้าเอเธลเรด พระเจ้าคนุตแห่งอังกฤษบีบบังคับเอ็มมาให้แต่งงานกับตน ขณะที่ริชาร์ดถูกสถานการณ์บังคับให้ยอมรับกษัตริย์คนใหม่เนื่องจากน้องสาวของเขาได้เป็นพระราชินีอีกครั้ง
รีชาร์ที่ 2 ตายเมื่อวันที่ 28 สิงหาคม ค.ศ. 1026 บุตรชายคนโตของเขา รีชาร์ ขึ้นเป็นดยุคคนใหม่
ริชาร์ดแต่งงานครั้งแรกกับจูดิธ บุตรสาวของโคนองที่ 1 แห่งบริตทานี ทั้งคู่มีทายาทด้วยกัน ดังนี้เขาแต่งงานครั้งที่สองกับป็อปปาแห่งอ็องแวร์มู ทั้งคู่มีทายาทด้วยกัน ดังนี้
โฟรซิโนเนกัลโช
โฟรซิโนเนกัลโช () เป็นสโมสรฟุตบอลอาชีพอิตาลี ตั้งอยู่ที่เมืองโฟรซิโนเนในลาซิโอ สโมสรก่อตั้งเมื่อปี ค.ศ. 1912 ภายใต้ชื่อ Unione Sportiva Frusinate ต่อมาได้ถูกยกเลิกโดยสหพันธ์ฟุตบอลอิตาลี และกลับมาก่อตั้งสโมสรใหม่อีกครั้งเมื่อปี ค.ศ. 1990 ภายหลังจากจบฤดูกาล 2014–15 สโมสรได้เลื่อนชั้นสู่เซเรียอาเป็นครั้งแรกในประวัติศาสตร์ แต่หลังจบฤดูกาล 2015–16 ก็ตกชั้นสู่เซเรียบีเหมือนเดิม และในฤดูกาล 2018–19 สโมสรได้เลื่อนชั้นกลับมาเล่นในเซเรียอาเป็นครั้งที่สอง
Ғ
Ғ (ตัวเล็ก ғ) คืออักษรซีริลลิก ที่เกิดจากอักษร Г กับขีดขวาง ซึ่งใช้ในหลายภาษา ได้แก่ แบชเคียร์, การากัลปัก, คาซัค, อุซเบก และทาจิก ซึ่งทั้งหมดใช้แทนเสียงเสียดแทรก ลิ้นไก่ ก้อง () ถึงแม้จะมีรูปร่างคล้ายกับ F (เอฟ) และ Ϝ (ไดแกมมา) แต่ไม่มีความเกี่ยวข้องอะไรกันทั้งสิ้น
จัสต์บีคอส!
Just Because! เป็นซีรีซ์อนิเมะต้นฉบับโดย Hajime Kamoshida คนแต่งไลท์โนเวล"ซากุระโซว หอพักสร้างฝัน" และ Kiseki Himura คนแต่ง "Getsuyōbi no Tawawa" ประกอบด้วย 12 ตอนและสร้างโดย Pine Jam ทำการออกอากาศระหว่างตุลาคมถึงธันวาคม 2017 โดย Sentai Filmworks เป็นเจ้าของลิขสิทธิ์ในอเมริกา
กลุ่มภาษาแชสตา
Shastan คือกลุ่มภาษาที่ประกอบด้วยสี่ภาษา ซึ่งทั้งหมดได้สูญแล้ว ในสมัยก่อนได้มีการพูดใน ทางเหนือของแคลิฟอร์เนียและทางใต้ของโอเรกอน ประกอบด้วยตระกูลภาษานี้ได้สูญแล้ว โดย Shesta เป็นภาษาสุดท้าย ในช่วงปี 1980 ได้มีรายงานว่ามีผู้พูดภาษานี้ซึ่งเป็นผู้สูงอายุทั้งหมด 3 คน
ภาษา Shestan มักจะถูกจัดในภาษาโฮวแกน
รีชาร์ที่ 3 ดยุกแห่งนอร์ม็องดี
ริชาร์ดที่ 3 เป็นดยุคแห่งนอร์ม็องดีที่ครองราชย์ตั้งแต่เดือนสิงหาคม ค.ศ. 1026 จนเสียชีวิต การครองราชย์ช่วงสั้นๆ ของเขาเริ่มต้นด้วยการก่อกบฏของน้องชาย
ริชาร์ดที่ 3 เป็นบุตรชายคนโตของริชาร์ดที่ 2 แห่งนอร์ม็องดี ราวปี ค.ศ. 1020 ริชาร์ดถูกบิดาส่งไปบัญชาการกองทัพขนาดใหญ่เพื่อไปช่วยน้องเขย เรจินัลด์ ที่ต่อมาเป็นเคานต์แห่งเบอร์กันดี ซึ่งถูกบิชอปและเคานต์ อูกแห่งชาลง โจมตี จับกุม และคุมขัง
เมื่อริชาร์ดที่ 2 เสียชีวิตในเดือนสิงหาคม ค.ศ. 1026 บุตรชายคนโต ริชาร์ดที่ 3 กลายเป็นดยุคแห่งนอร์ม็องดี ไม่นานหลังจากขึ้นครองตำแหน่ง น้องชายของเขา รอแบร์ต์ ไม่พอใจกับมณฑลเยมัวส์บนพรมแดนนอร์ม็องดีที่ได้ จึงก่อกบฏต่อพี่ชาย เขาปิดล้อมเมืองฟาเลส แต่ไม่นานก็ถูกริชาร์ดจับกุมตัวได้ แต่ต่อมาก็ปล่อยตัวแลกกับการให้ปฏิญาณความจงรักภักดี ไม่นานหลังจากนั้นริชาร์ดสลายกองทัพและกลับไปรูอ็อง เมื่อเขาตายอย่างกระทันหัน ดัชชีถูกส่งต่อให้น้องชาย รอแบร์ต์ที่ 1
ในเดือนมกราคม ค.ศ. 1027 เขาแต่งงานกับอาเดลาที่มีสายเลือดขุนนาง เธอมักถูกระบุตัวตนว่าเป็นอาเดลา พระธิดาคนรองของพระเจ้ารอแบร์ต์ที่ 2 แห่งฝรั่งเศสที่หลังจากริชาร์ดตายเมื่อวันที่ 6 สิงหาคม ค.ศ. 1027 ก็แต่งงานใหม่กับบาลด์วินที่ 5 เคานต์แห่งฟลานเดอร์ส์
การแต่งงานของริชาร์ดกับอาเดลาไม่มีทายาท
เขามีบุตรสองคนกับหญิงนิรนาม
เอเลนอร์แห่งนอร์ม็องดี
เอเลนอร์แห่งนอร์ม็องดี () เป็นเคานเตสคู่สมรสแห่งฟลานเดอร์ส์
เกิดในช่วงระหว่างปี ค.ศ. 1011 ถึง ค.ศ. 1013 ในนอร์ม็องดี เธอเป็นบุตรสาวของริชาร์ดที่ 2 ดยุคแห่งนอร์ม็องดี กับภรรยา จูดิธแห่งบริตทานี เธอมีพี่น้องหญิงสองคนกับพี่น้องชายสามคน หนึ่งในนั้นคือรอแบร์ต์ที่ 1 ดยุคแห่งนอร์ม็องดี ที่มีบุตรชายนอกกฎหมายคือวิลเลียมผู้พิชิต หรือ พระเจ้าวิลเลียมที่ 1 แห่งอังกฤษ ในปี ค.ศ. 1017 ตอนที่เอเลนอร์ยังเด็ก มารดาของเธอ จูดิธ ตาย ริชาร์ดแต่งงานครั้งที่สองกับป็อปปาแห่งอ็องแวร์มู ทั้งคู่มีลูกด้วยกันอีกสองคน
ในปี ค.ศ. 1031 เธอแต่งงานเป็นภรรยาคนที่สองของบาลด์วินที่ 4 เคานต์แห่งฟลานเดอร์ส์ ที่แก่กว่าเธอราว 30 ปี เขามีบุตรชายและทายาท บาลด์วิน จากการแต่งงานครั้งแรกกับโอจีฟแห่งลักเซมเบิร์ก เอเลนอร์มีตำแหน่งเป็นเคานเตสแห่งฟลานเดอร์ส์หลังแต่งงานกับบาลด์วิน และทั้งคู่มีบุตรสาวด้วยกันหนึ่งคนเอเลนอร์ตายในฟลานเดอร์ส์หลังปี ค.ศ. 1071 สามีของเธอตายในปี ค.ศ. 1035 สองปีหลังลูกคนเดียวของทั้งคู่เกิด
ด็อยท์เชิสมูเซอุม
ด็อยท์เชิสมูเซอุม ( – "พิพิธภัณฑ์เยอรมัน") มีชื่อเต็มว่า พิพิธภัณฑ์เยอรมันแห่งผลงานชิ้นเอกทางวิทยาศาสตร์และเทคโนโลยี () ตั้งอยู่ในเมืองมิวนิก ประเทศเยอรมนี เป็นพิพิธภัณฑ์วิทยาศาสตร์และเทคโนโลยีที่ถือว่าใหญ่ที่สุดในโลก ด้วยมีวัตถุจัดแสดงกว่า 28,000 ชิ้น ในสาขาต่าง ๆ ของวิทยาศาสตร์และเทคโนโลยีกว่า 50 สาขา มีจำนวนผู้เข้าเยี่ยมชมเฉลี่ย 1.5 ล้านครั้งต่อปี
พิพิธภัณฑ์เยอรมันแห่งนี้ก่อตั้งโดยสมาคมวิศวกรรมแห่งเยอรมนี (VDI) เมื่อวันที่ 28 มิถุนายน ค.ศ. 1903 (พ.ศ. 2446) ริเริ่มโดยออสการ์ ฟอน มิลเลอร์ ปัจจุบันมีฐานะเป็นองค์กรมหาชน และเป็นสมาชิกแห่งสมาคมไลบ์นิทซ์ (Leibniz-Gemeinschaft) ในฐานะศูนย์วิจัย
อาคารหลักของพิพิธภัณฑ์เยอรมันตั้งอยู่บน "มูเซอุมอินเซิล" ( – "เกาะพิพิธภัณฑ์") ซึ่งเป็นเกาะขนาดเล็กกลางแม่น้ำอีซาร์ แม่น้ำสายหลักที่ไหลผ่านกลางเมืองมิวนิก เมื่อครั้งก่อนเกาะแห่งนี้ไม่เคยมีสิ่งปลูกสร้างตั้งอยู่เลยเนื่องจากมีน้ำท่วมตามฤดูกาล จนถึง ค.ศ. 1772 เมื่อมีการสร้างเขื่อนซึลเวนชไตน์ขึ้นบริเวณต้นแม่น้ำอีซาร์เพื่อป้องกันน้ำท่วม พื้นที่เกาะก็มีการปลูกสร้างค่ายทหารอีซาร์ขึ้น อย่างไรก็ตามได้เกิดน้ำท่วมอีกครั้งในปี ค.ศ. 1899 จึงก่อสร้างอาคารขึ้นใหม่ในลักษณะป้องกันน้ำท่วมได้ ในปี ค.ศ. 1903 สภาเทศบาลเมืองประกาศว่าจะมอบเกาะให้เป็นที่ตั้งด็อยท์เชิสมูเซอุมที่จะสร้างขึ้นใหม่ อนึ่งเดิมเกาะแห่งนี้มีชื่อว่า "โคห์เลินอินเซิล" ( – "เกาะถ่าน") ภายหลังจึงเปลี่ยนชื่อเป็น มูเซอุมอินเซิล
สไปเดอร์-แมน (วิดีโอเกม พ.ศ. 2561)
มาร์เวลส์ สไปเดอร์-แมน () หรือรู้จักกันในชื่อ สไปเดอร์-แมน เป็นเกมแอ็กชันผจญภัย พัฒนาโดยอินซอมนีแอ็กเกมส์ และจัดจำหน่ายสำหรับเพลย์สเตชัน 4 โดยโซนี่อินเตอร์แอ็กทีฟเอ็นเตอร์เทนเมนต์ มีเค้าโครงจากตัวละครสไปเดอร์-แมนในมาร์เวลคอมิกส์ ซึ่งได้เริ่มวางจำหน่ายวันที่ 7 กันยายน ค.ศ. 2018
เตียวหอม
เตียวหอม (, ?–?) หรือ เจ้าฟ่าน ในภาษาจีนกลาง ขุนนางราชสำนักและขุนศึกเล็ก ๆ ผู้มีชีวิตในช่วงปลาย ราชวงศ์ฮั่นตะวันออก ของจีน
เรื่องราวของเตียวหอมถูกบันทึกไว้น้อยมากในประวัติศาสตร์ยกเว้นช่วงที่เขาเป็นเจ้าเมืองฮุยเอี๋ยงหรือ กุ้ยหยาง ในภาษาจีนกลาง (ทุกวันนี้คือ เฉินโจว มณฑลหูหนาน) ตลอด 208 และ 209 ใน 209 ขุนศึก เล่าปี่ นำกองทัพของเขาเข้าพิชิต 4 เมืองใน เกงจิ๋ว ตอนใต้: อู่เหล็ง เหล็งเหล็ง เตียงสา และ ฮุยเอี๋ยง เจ้าเมืองทั้ง 4 ยอมแพ้ต่อเขา
เล่าปี่แต่งตั้งขุนพลของเขา จูล่ง ให้แทนเตียวหอมในฐานะเจ้าเมืองฮุยเอี๋ยง เตียวหอมมีพี่สะใภ้ซึ่งเป็นม่ายซึ่งเป็นที่รู้จักสำหรับความงามของเธอ ซึ่งเขาต้องการให้เกิดการสมรสระหว่างเธอและจูล่ง ขณะเดียวกันจูล่งได้ปฏิเสธไปจากนั้นไม่นานเตียวหอมได้ลอบหนีไป
ในนวนิยายอิงประวัติศาสตร์ช่วงคริสต์ศตวรรษที่ 14 สามก๊ก เตียวหอมพยายามให้จูล่งสมรสกับพี่สะใภ้ของเขาให้ได้ ในนวนิยาย ขณะเดียวกันจูล่งปฏิเสธข้อเสนอเพราะเขากลายเป็นพี่น้องร่วมสาบานกับเตียวหอม
เหตุเรือล่มในทะเลสาบวิกตอเรีย พ.ศ. 2561
เหตุเรือล่มในทะเลสาบวิกตอเรีย เกิดขึ้นในวันที่ 20 กันยายน พ.ศ. 2561 ตามเวลาท้องถิ่น โดยเรือข้ามฟาก ชื่อ เอ็มวี นเยเรเร ซึ่งออกจากเมืองบูโกโรราซึ่งอยู่บนเกาะอูเรคเว เดินทางไปยังเกาะอูคารา ประสบเหตุพลิกคว่ำห่างจากท่าเทียบเรือของเกาะอูคารา 50 เมตร มีผู้เสียชีวิต 224 ราย โดยผู้เสียชีวิตเป็นผู้หญิง 126 ราย ผู้ชาย 71 ราย เด็กหญิง 17 ราย เด็กชาย 10 ราย รอดชีวิต 41 ราย ผู้โดยสารทั้งหมด 265 ราย หลังเกิดเหตุ ประธานาธิบดี จอห์น มากูฟูลี ประธานาธิบดี แทนซาเนีย สั่งให้ไว้ทุกข์ทั่วประเทศเป็นเวลา 4 วัน และให้จับกุมผู้จัดการเรือข้ามฟาก ผู้ที่ต้องรับผิดชอบในเหตุการณ์ และให้รัฐบาลรับผิดชอบค่าใช้จ่ายในงานศพทั้งหมดต่อมา นาย คาสซิม มาจาลิวา นายกรัฐมนตรี ประเทศแทนซาเนีย ได้เป็นประธานในพิธีฝังศพแห่งชาติ ที่จัดขึ้นที่เกาะอูคารา ซึ่งเขาระบุว่าจะสร้างอนุสรณ์สถานขึ้นเพื่อรำลึกถึงผู้เสียชีวิตจากเหตุการณ์ครั้งนี้
เจ้าหน้าที่นั้นเชื่อว่าเรือได้บรรทุกผู้โดยสารมามากกว่า 400 คน ผู้โดยสารรายงานว่าคนขับเรือนั้นจอดเทียบท่าเรือผิดข้างโดยพื้นที่จอดนั้นอยู่ทางขวา แต่เรือนั้นอยู่ด้านซ้ายของท่าเรือ
ถนนมหิดล
ถนนมหิดล หรือ ทางหลวงแผ่นดินหมายเลข 1141 (ดอนจั่น-เชียงใหม่) () เป็นเส้นทางสายหลักที่ใช้เข้าสู่ท่าอากาศยานเชียงใหม่ และตัวเมืองเชียงใหม่ เป็นเส้นทาง 6 ช่องจราจร เริ่มจากแยกดอนจั่น ถนนซุปเปอร์ไฮเวย์ลำปาง–เชียงใหม่ ณ หลักกิโลเมตรที่ 552+000 สิ้นสุดที่เทศบาลนครเชียงใหม่ ระยะทางทั้งสิ้น 7.565 กิโลเมตร
เหตุโจมตีการสวนสนามทางทหารที่อวาส พ.ศ. 2561
เมื่อวันที่ 22 กันยายน พ.ศ. 2561 เกิดเหตุการโจมตีการสวนสนามของทหาร จัดที่เมืองแอฮ์วอซตั้งอยู่ที่ทางทิศตะวันตกเฉียงใต้ของประเทศอิหร่าน เป็นการเคลื่อนไหวของกลุ่มปฏิรูปชาวเปอร์เซียนสำหรับปลดปล่อยประจำเมืองอวาส และรัฐอิสลามอิรักและลิแวนต์ ได้อ้างว่าเป็นผู้ร่วมกันก่อเหตุโจมตีนี้ขึ้นมา ซึ่งการโจมตีครั้งนี้ถือว่าเป็นการก่อการร้ายที่มีจำนวนผู้เสียชีวิตมากที่สุดในประเทศอิหร่าน นับแต่การระเบิดพลีชีพในแชบลาร์ และบ่าเลน พ.ศ. 2553
การเดินสวนสนามที่เป็นวัฒนธรรมที่สืบทอดกันมาหลายยุค โดยมีชื่อเรียกทั่วไปว่า "สัปดาห์แห่งกองทัพอันศักดิ์สิทธิ์" โดยเริ่มขึ้นในช่วงสงครามอิรัก-อิหร่าน ในปี พ.ศ. 2523 รวมถึงมีกองกำลังปฏิวัติอย่างเคริก์. เยรูซาเล็ม และบอเลวาร์ด ในเมืองอวาสเข้าร่วมด้วย
เมื่อวันที่ 22 กันยายน พ.ศ. 2561 เวลา 9.00 นาฬิกา ตามเวลาท้องถิ่น มือปืนสังหารสี่คนได้ปลอมตัวสวมเครื่องแบบทหารของกองกำลังปฏิวัติอิสลามและบาสิจิ (อาสาสมัคร) ต่อมา มือปืนสังหารก็กราดยิงผู้ที่เข้าชม และประชาชนอยู่ในละแวกสวนสาธารณะ ซึ่งรวมเวลาก่อเหตุแล้วประมาณสิบนาที
ผู้นำสูงสุดอิหร่าน อะลี คอเมเนอี ได้เขียนกล่าวกับเหตุการณ์ในเว็บไซต์ของเขาว่า: "เหตุการณ์ในครั้งนี้ถือเป็นแผนของประเทศสหรัฐอเมริกาที่กำลังเชิดหุ่นภูมิภาคแถวนั้น ให้ทลายความมั่นคงของประเทศที่คุณอาศัยหลับนอน" เขาได้สั่งการให้กองกำลังตามคนกระทำมารับผิดชอบตามความยุติธรรม กระทรวงต่างประเทศอิหร่านได้ขอร้องรัฐบาลเนเธอร์แลนด์, สหราชอาณาจักร และเดนมาร์ก ประณามต่อการโจมตีครั้งนี่และขอให้ส่งตังผู้ร้ายที่มีส่วนเกี่ยวข้องมาดำเนินคดีทีประเทศอย่างเร่งด่วน เมื่อวันที่ 23 กันยายน กระทรวงต่างประเทศได้ร่วมหารือกับคนของสหรัฐอาหรับอามิเรตต์ในเรื่องนี้
เจ้าชายไซรัส เรซา ปาห์ลาวี อดีตมกุฎราชกุมารแห่งอิหร่าน ได้แสดงความเสียใจต่อผู้เสียชีวิตในการโจมตีครั้งนี้
เทวราช
ในคติพหุเทวนิยม เทวราช () หมายถึง เทวดาผู้พระราชา หรือพระราชาแห่งเทวดา
เมธา บุนนาค
เมธา บุนนาค (ชื่อเล่น เล็ก) (เกิด 28 ตุลาคม พ.ศ. 2493) เป็นสถาปนิกชาวไทย อาจารย์พิเศษในหลายมหาวิทยาลัย เมธามีชื่อเสียงจากการออกในแนวทางร่วมสมัย ซึ่งผสมผสานแนวอนุรักษ์และสิ่งแวดล้อมของท้องถิ่น งานของเขาส่วนใหญ่เป็นงานแนวออกแบบรีสอร์ท โรงแรม เน้นใช้องค์ประกอบทางสถาปัตยกรรมให้เกิดมิติของพื้นที่ การรับรู้ทางสถาปัตยกรรมที่น่าสนใจ เกิดความรู้สึกภาคภูมิใจ ความแปลกใจ ความลึกลับ และความเข้มข้นทางศิลปกรรม ซึ่งเขายังได้องค์ประกอบทางธรรมชาติสนับสนุนสถาปัตยกรรม เช่น พระอาทิตย์ พระจันทร์ ดวงดาว ลม และเส้นขอบฟ้า โดยปรับให้เข้ากับงานสถาปัตยกรรมสมัยใหม่ได้อย่างลงตัว
ผลงานที่ได้รับการยกย่องให้เป็นงานระดับมาสเตอร์พีซของอย่าง โรงแรมเดอะบาราย อำเภอหัวหิน (The Barai) ที่มีชื่อเสียงจากการใช้ออกแบบให้อิงรูปแบบขอมโบราณ มีคอร์ทสีแดงสะท้อนน้ำ นอกจากนี้เขายังมีผลงานอื่นๆ อีกมากมาย เช่น โรงแรมภูแลริตซ์-คาร์ลทัน (Phulay Bay Ritz-Carlton) จังหวัดกระบี่ โรงแรมเดอะโฟว์ซีซัน จังหวัดเชียงใหม่ โรงแรม Novotel Bukittinggi เกาะสุมาตราตะวันตก เป็นต้น
เขาได้รับรางวัลทางสถาปัตยกรรมมากมายทั้งจากไทยและต่างประเทศอาทิเช่น รับรางวัลการออกแบบโรงแรมยอดเยี่ยมจาก The Indonesian Institute of Architects ในปี 2554 เขาได้รับรางวัลการออกแบบสถาปัตยกรรมดีเด่น (ระดับเหรียญทอง) จากสมาคม Spectrum Foundation ประเทศอินเดีย รางวัลสถาปนิกดีเด่นด้านวิชาชีพจากสมาคมสถาปนิกสยามในพระบรมราชูปถัมภ์ รางวัลการออกแบบยอดเยี่ยม จากสมาคมสถาปนิกสยามในพระบรมราชูปถัมภ์ และในปี พ.ศ. 2555 เขาได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม)
เมธา บุนนาค เกิดเมื่อวันที่ 28 ตุลาคม พ.ศ. 2493 ที่กรุงเทพมหานคร เป็นบุตรคนที่สองของ นพ.มณเฑียร บุนนาค จบการปริญญาตรีในสาขาสถาปัตยกรรมจากคณะสถาปัตยกรรมศาสตร์ มหาวิทยาลัยศิลปากร (ในปี พ.ศ. 2511-2516) จากนั้นได้ไปศึกษาต่อระดับปริญญาโทในสาขาความคิดทางสถาปัตยกรรม (Architectural Ideology) ที่มหาวิทยาลัยแมนิโทบา ประเทศแคนาดา (ในปี พ.ศ. 2517-2519) และได้ไปต่อด้านการอนุรักษ์เมือง (Urban Conservation) ที่วิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา (ปี พ.ศ. 2525-2527)
กี ขนิษฐานันท์
กี ขนิษฐานันท์ เป็นสถาปนิก ภูมิสถาปนิกชาวไทย อดีตอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย โดยปัจจุบันดำรงตำแหน่งอาจารย์ผู้ทรงคุณวุฒิ และอาจารย์พิเศษ
อาจารย์กี จบการศึกษาระดับปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปศึกษาต่อระดับปริญญาโทในสาขาสถาปัตยกรรมจากมหาวิทยาลัยอิลลินอยส์ เออร์แบนา-แชมเปญจน์ 
อาจารย์กี มีผลงานการออกแบบอาคารหลายแห่งในจุฬาลงกรณ์มหาวิทยาลัยอาทิ เช่น อาคารจามจุรี 3 อาคารจามจุรี 4 ศูนย์อบรมและสัมมนา สถาบันวิจัยทรัพยากรทางน้ำ จุฬาลงกรณ์มหาวิทยาลัย อำเภอเกาะสีชัง จังหวัดชลบุรี พระมหาเจดีย์มหารัชมงคล วัดปากน้ำ ภาษีเจริญ งานออกแบบภูมิทัศน์โดยรอบพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า งานออกแบบภูมิทัศน์โดยรอบอาคารศาลฎีกาหลังใหม่ เป็นต้น นอกจากนี้เขายังเป็นผู้แต่งหนังสือด้านงานภูมิสถาปัตยกรรมที่สำคัญให้กับทางคณะหลายเล่ม ทั้ง "มรดกกี เกร็ดความรู้ทางด้านงานก่อสร้างภูมิสถาปปัตยกรรม" โดยหนังสือส่วนใหญ่มักเกี่ยวข้องกับการก่อสร้างในงานภูมิสถาปัตยกรรม
Happy Birthday วันเกิดของนาย วันตายของฉัน
Happy Birthday วันเกิดของนาย วันตายของฉัน เป็นละครชุด (ซีรีส์) ประเภทแฟนตาซี - ดราม่า ผลิตโดยจีเอ็มเอ็มทีวี ร่วมกับ บริษัท นักเล่าเรื่อง จำกัด กำกับการแสดงโดย ขนิษฐา ขวัญอยู่ ออกอากาศทางจีเอ็มเอ็ม 25 ทุกวันอาทิตย์ เวลา 20.30 น. และออกอากาศย้อนหลังทางไลน์ทีวี เวลา 22.30 น. เริ่มตอนแรกวันที่ 7 ตุลาคม พ.ศ. 2561
ตลอดทั้งชีวิต 16 ปีของ ต้นไม้ (ปุริม รัตนเรืองวัฒนา) เขาคือเด็กที่ไม่เคยมีวันเกิดเป็นของตัวเองแม้แต่ครั้งเดียว เพราะวันเกิดของต้นไม้ คือ "วันตาย" ของ ธารน้ำ (ลภัสลัล จิรเวชสุนทรกุล) พี่สาวคนโต ถ้าต้นไม้เอ่ยถึงเรื่องวันเกิด พ่อเชษฐ์ (สันติสุข พรหมศิริ) และ แม่อร (สรวงสุดา ลาวัณย์ประเสริฐ) จะโกรธต้นไม้มากถึงมากที่สุด แต่แล้วในขวบปีที่ 17 ต้นไม้ก็ได้รับของขวัญวันเกิดชิ้นแรกจากพ่อและแม่ นั่นคือ "ห้องนอนเก่าของธารน้ำ" และเมื่อต้นไม้เริ่มเข้าไปปรับปรุงและอาศัยอยู่ เขาก็ได้พบกับวิญญาณของธารน้ำที่ยังคงวนเวียนและยึดติดอยู่ ณ ที่แห่งนั้น และเขา ก็เป็นคน ๆ เดียวที่สามารถสื่อสารกับธารน้ำได้
ธารน้ำไม่สามารถไปเกิดใหม่ได้เพราะยังมีบ่วงในจิตใจที่แก้ยังไงก็แก้ไม่ออก ทั้งเรื่องที่เธอทำยังไงก็ไปเกิดใหม่ไม่ได้ และทำยังไงก็ไม่สามารถจำสาเหตุและเหตุการณ์ที่ทำให้เธอตัดสินใจฆ่าตัวตายได้ ธารน้ำจึงใช้โอกาสนี้ขอความช่วยเหลือจากต้นไม้ให้ไปสืบเรื่องของ ที (พุฒิชัย เกษตรสิน) ดาราดาวรุ่งที่เป็นรักแรกและรักเดียวของธารน้ำ และนี่จึงเป็นจุดเริ่มต้นของภารกิจเชื่อมรอยร้าวของครอบครัวที่เคยแตกสลายให้ผสานกลับมาเป็นดังเดิม ด้วยพลังแห่งความรักที่เขามีเพียงคนเดียว
ฮัมเบิลบันเดิล
บริษัทฮัมเบิลบันเดิล () เป็นหน้าร้านดิจิทัลสำหรับวิดีโอเกมซึ่งเติบโตขึ้นจากข้อเสนอเดิมของคอลเลกชันฮัมเบิลบันเดิล คอลเลกชันของเกมจะขายในราคาที่กำหนดโดยผู้ซื้อซื่งจะนำไปบริจาคให้องค์กรทางการกุศลต่าง ๆ และส่วนแบ่งที่เหลือระหว่างนักพัฒนาเกม ฮัมเบิลบันเดิลยังคงจัดจำหน่ายเกมชุดในเวลาจำกัด แต่ได้ขยายไปถึงหน้าร้านที่ใหญ่และต่อเนื่องมากขึ้น แนวคิดแรกของฮัมเบิลบันเดิลเริ่มดำเนินการโดย Wolfire Games ในปี 2010 แต่เป็นชุดที่สอง ฮัมเบิลบันเดิลถูกปั่นเพื่อจัดการโปรโมชัน, การชำระเงิน และ การจัดจำหน่ายเกมชุด ในเดือนตุลาคม 2017 บริษัทได้ถูกซื้อกิจการโดย Ziff Davis ผ่านทางบริษัทย่อยของ IGN Entertainment แม้ว่าจะยังคงดำเนินงานในฐานะบริษัทย่อยที่แยกต่างหาก
ฮัมเบิลบันเดิลให้การสนับสนุนองค์กรการกุศลหลายแห่ง ได้แก่ Action Against Hunger, Child's Play, Electronic Frontier Foundation, , กาชาดอเมริกัน, WaterAid และ มูลนิธิวิกิมีเดีย โดยเมื่อปลายเดือนตุลาคม 2014 นักพัฒนาซอฟต์แวร์ที่เข้าร่วมโครงการได้ทำรายได้มากกว่า 100 ล้านดอลลาร์สหรัฐ และภายในเดือนกันยายนปี 2017 จำนวนเงินที่ได้รับจากกลุ่มการกุศลเพิ่มขึ้นเกิน 100 ล้านดอลลาร์ทั่ว 50 องค์กรการกุศลที่แตกต่างกัน ความสำเร็จของฮัมเบิลบันเดิลได้สร้างแรงบันดาลใจให้กับความพยายามที่คล้ายคลึงกันมากมายเพื่อเสนอรูปแบบ "จ่ายเท่าไรก็ได้ตามใจคุณ"
สมุหพระกลาโหม (ประเทศจีน)
สมุหพระกลาโหม () หรือ ไท่เว่ย ในภาษาจีน คือตำแหน่งผู้บัญชาการทหารสูงสุดในจีนโบราณและคาบสมุทรเกาหลี
เป้าซฺวิน
เป้าซฺวิน (, ถึงแก่กรรม 226) ชื่อรอง ชูเย่ () ขุนนางในรัฐ วุยก๊ก ระหว่าง ยุคสามก๊ก ของจีน เป้าซฺวินได้รับการแต่งตั้งเป็นเสนาบดีโดย โจโฉ ในการยอมรับของบิดาของเขา เปาสิ้น ที่ถูกสังหารระหว่างต่อสู้กับ กบฏโพกผ้าเหลือง เป้าซฺวินเป็นที่รู้จักจากการเป็นเสนาบดีที่โผงผาง จักรพรรดิวุย โจผี ผิดหวังและพิโรธกับเป้าซฺวินสำหรับพฤติกรรมที่โผงผางของเขา พระองค์ลดยศของเขาหลายครั้งระหว่างรัชสมัยของพระองค์ ท้ายที่สุด พระองค์หมดความอดทนกับเป้าซฺวินและมีราชโองการให้ประหารชีวิตเขา
รายชื่อเรือและเรือรบของกองทัพเรือญี่ปุ่นในสงครามโลกครั้งที่สอง
รายชื่อเรือรบและเรือสงครามของกองทัพเรือจักรวรรดิญี่ปุ่นในสมัยสงครามโลกครั้งที่สอง
นั้นประกอบไปด้วย เรือบรรทุกเครื่องบิน เรือดำน้ำ เรือพิฆาต เรือประจัญบาน เรือลาดตระเวณ เรือบรรทุกน้ำมัน รวมถึงเรือเดินสมุทรอื่นๆของกองทัพเรือจักรวรรดิญี่ปุ่นที่ใช้ในช่วงสงครามโลกครั้งที่สองและสงครามแปซิฟิก
การสังหารหมู่ที่โรงเรียนมาร์จอรี
เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา
ในจำนวนนี้ เสียชีวิตที่โรงเรียน 12 ราย นอกโรงเรียน 3 ราย และ อีก 2 ราย เสียชีวิตที่โรงพยาบาล โดยในจำนวน 17 คนนี้เป็นนักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย
ผู้ก่อเหตุได้แก่ นาย นิโคลัส ครูซ อายุ 19 ปี ศิษย์เก่าของโรงเรียนซึ่งถูกไล่ออกหลังจากทำผิดกฎโรงเรียน โดยเป็นเหตุกราดยิงในโรงเรียนครั้งที่ 18 ของปี พ.ศ. 2561เป็นเหตุการณ์กราดยิงที่รุนแรงที่สุด 10 อันดับแรกในรอบ 35 ปี โดยนับเป็นอันดับ 9 โดยดูจากจำนวนผู้เสียชีวิตรวมจำนวนผู้ก่อเหตุที่เสียชีวิต
เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย
ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก
เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟโดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้
ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้
จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560
ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย
วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย
จิงจฺวี่
จิงจฺวี่ (; "ละครเมืองหลวง") ไต้หวันเรียก กั๋วจฺวี่ (; "ละครของชาติ") เป็นงิ้วรูปแบบหนึ่งซึ่งประกอบด้วยดนตรี การขับร้อง การแสดง การเต้น และกายกรรม เกิดขึ้นเมื่อปลายคริสต์ศตวรรษที่ 18 แล้วได้รับการพัฒนาและยอมรับนับถืออย่างเต็มที่เมื่อกลางคริสต์ศตวรรษที่ 19 งิ้วรูปแบบนี้เป็นที่นิยมอย่างยิ่งในราชสำนักของราชวงศ์ชิง และถือเป็นหนึ่งในสมบัติทางวัฒนธรรมของประเทศจีน คณะนักแสดงกลุ่มหลักตั้งสำนักอยู่ ณ เป่ย์จิงและเทียนจินในภาคเหนือ กับช่างไห่ในภาคใต้ ทั้งยังอนุรักษ์กันอยู่ในไต้หวัน และเผยแพร่ไปประเทศอื่น เช่น สหรัฐ และญี่ปุ่น
จิงจฺวี่ใช้นักแสดงหลักอยู่สี่ประเภท คือ พระ เรียกว่า เชิง (生), นาง เรียกว่า ต้าน (旦), บทชาย เรียกว่า จิ้ง (净), และบทตลก เรียกว่า โฉ่ว (丑) ในการแสดงจะใช้เสื้อผ้าอาภรณ์อลังการและการแต่งหน้าฉูดฉาด นักแสดงอาศัยทักษะในการพูด ร้อง เต้น และต่อสู้ด้วยท่าทางที่เป็นสัญลักษณ์มากกว่าความสมจริง นักแสดงยังยึดถือธรรมเนียมทางรูปแบบหลากหลายธรรมเนียมซึ่งช่วยให้ผู้ชมเข้าถึงเนื้อเรื่องที่แสดง การเคลื่อนไหวแต่ละอย่างจะต้องลงกับดนตรีและจังหวะเพื่อสื่อความหมาย ท่วงทำนองที่ใช้แบ่งเป็นสองประเภท คือ ซีผี (西皮) และเอ้อร์หวง (二黄) ซึ่งมีหลากรูปแบบ เช่น เพลงร้องเดี่ยว ทำนองที่ตายตัว และเสียงเครื่องกระทบ ส่วนบทละครนั้นมีกว่า 1,400 เรื่อง ซึ่งมักอิงประวัติศาสตร์ เทพปกรณัม และปัจจุบันก็ยึดโยงกับเรื่องราวในชีวิตสมัยใหม่มากขึ้น
ในการปฏิวัติวัฒนธรรมช่วงคริสต์ทศวรรษ 1960 จิงจฺวี่ถูกประณามว่า เป็นสิ่งตกค้างจากยุคเจ้าขุนมูลนาย และถูกแทนที่ด้วยการแสดงย่างป่านซี่ (樣板戲) ที่รัฐบาลปฏิวัติคิดขึ้นเพื่อโฆษณาชวนเชื่อและเผยแพร่ลัทธินิยมของตน หลังการปฏิวัติวัฒนธรรมสิ้นสุดลง การเปลี่ยนแปลงดังกล่าวถูกยกเลิกเกือบทั้งสิ้น ปัจจุบัน มีความพยายามปฏิรูปจิงจฺวี่หลายประการเพราะคนดูลดลงเรื่อย ๆ เป็นต้นว่า มีความพยายามเพิ่งคุณภาพในการแสดง ประยุกต์องค์ประกอบใหม่ ๆ รวมถึงเล่นเรื่องใหม่เรื่องเก่าคละกันบ้าง การปฏิรูปดังกล่าวประสบผลสำเร็จบ้างไม่สำเร็จบ้าง
ไป๋ อฺวี้ถัง
ไป๋ อฺวี้ถัง () ฉายา หนูขนแพร (錦毛鼠) เป็นตัวละครในนวนิยายจีนสมัยคริสต์ศตวรรษที่ 19 เรื่อง "เจ็ดผู้กล้าห้าผู้ทรงธรรม" โดยเป็นจอมยุทธ์เร่ (遊俠) ซึ่งมีชีวิตอยู่ในช่วงราชวงศ์ซ่ง และเป็นสมาชิกของกลุ่มห้าหนู (五鼠)
ไป๋ จิ่นถัง (白錦堂) พี่ชายของไป๋ อฺวี้ถัง เป็นผู้โอบอ้อมแต่เสียชีวิตก่อนวัยอันควร ไป๋ อฺวี้ถัง จึงท่องเที่ยวไปจนถึงเกาะสุญญตา (陷空島) และได้เป็นพี่น้องร่วมสาบานกับบุคคลสี่คน เรียงตามลำดับอายุคือ
ห้าคนเรียกตัวเองว่า "ห้าหนู" และยกให้หลู ฟาง เป็นพี่ใหญ่และหัวหน้ากลุ่ม ออกร่อนเร่ไปทั่วเพื่อกระทำกิจอันกล้าหาญ แต่เมื่อได้ทราบข่าวว่า จักรพรรดิซ่งเหรินจง (宋仁宗) ประทานสมญา "แมวหลวง" (御貓) ให้แก่จั่น เจา (展昭) ผู้มีฉายาว่า "จอมยุทธ์ใต้" (南俠) และตั้งจั่น เจา เป็นราชองครักษ์พกดาบขั้น 4 (御前四品帶刀護衛) ไป๋ อฺวี้ถัง ก็โกรธ เพราะเห็นว่า การตั้งแมวหลวงเป็นการหยามหน้าตนซึ่งเป็นหนู จึงบุกเข้าพระนครเปี้ยนเหลียง (汴梁) หรือปัจจุบัน คือ ไคเฟิง (開封) ไปสร้างความปั่นป่วนในที่ต่าง ๆ รวมถึงพระราชวัง, จวนเจ้าเมืองเปา เจิ่ง (包拯), และจวนราชครูผัง จี๋ (龐籍) เพื่อให้จั่น เจา ในฐานะราชองครักษ์ ออกติดตามจับกุมตน จะได้ประลองฝีมือกัน
ไป๋ อฺวี้ถัง ใช้กับดักจับตัวจั่น เจา ได้ แต่เจี่ยง ผิง หนูตะลุยบาดาล มาช่วยแก้ไขได้ทัน ไป๋ อฺวี้ถัง ยอมมอบตัวต่อทางการอย่างขัดมิได้ และจักรพรรดิซ่งเหรินจงประทานอภัยโทษให้แก่เขา ทั้งตั้งเขาไปช่วยเหลือหยาน ฉาซ่าน (顏查散) ในการปราบกบฏเซียงหยางหวัง (襄陽王)
ไป๋ อฺวี้ถัง บุกเข้าไปถึงตำหนักเซียงหยางหวัง ได้สังหารลูกน้องของเซียงหยางหวังดังรายนามต่อไปนี้
แต่ไป๋ อฺวี้ถัง ทะนงตนว่ากล้าแกร่งไม่มีใครเทียม ประมาทเลินเล่อจนติดกับดักและตายอยู่ในตำหนักนั้น นับเป็นจอมยุทธ์คนแรกที่เสียชีวิตในเรื่อง
ปรัชญาเมธีหู ชื่อ (胡適) กล่าวชมว่า ไป๋ อฺวี้ถัง เป็นตัวละครที่มีชีวิตชีวาที่สุดในนวนิยาย ทั้งบุคลิกภาพหลายอย่างที่น่าตำหนิทำให้ไป๋ อฺวี้ถัง เป็นผู้อาจหาญอย่างเหลือเชื่อ และเหนือกว่าผู้กล้าที่ยึดถือคุณธรรมเต็มเปี่ยมเสียอีก
ส่วน Cao Zhengwen กล่าวว่า ตัวละครนี้พรรณนาได้เหมือนมีชีวิตจริง แสดงว่า ผู้แต่งสามารถบริหารจัดการบุคลิกภาพสองขั้วของตัวละครได้เก่งกาจนัก
ในภาพยนตร์ นักแสดงชายกว่ายี่สิบคนเคยรับบทไป๋ อฺวี้ถัง คนที่มีชื่อเสียง ได้แก่ ฟู่ เชิง (傅聲), เฉียน เสี่ยวหาว (錢小豪), ซุน ซิ่ง (孫興), เจียว เอินจฺวิ้น (焦恩俊), ถัง เหวินหลง (唐文龍), เฉิน ฮ่าวหมิน (陳浩民), และเฉิน เสี่ยว (陳曉)
ในภาพยนตร์ตลกเรื่อง "เหลาฉู่อ้ายช่างเมา" (老鼠愛上貓) เมื่อ ค.ศ. 2003 นักแสดงหญิงจาง ปั๋วจือ (張栢芝) รับบทเป็นไป๋ อฺวี้ถัง
มู่หลาน (แก้ความกำกวม)
มู่หลาน (木蘭) อาจหมายถึง
เจ้าชายยูจีโน ดยุกแห่งเจนัว
เจ้าชายยูจีโน ดยุกแห่งเจนัว () ประสูติเมื่อวันที่ 13 มีนาคม 2449 ณ ตูริน อิตาลี เป็นพระโอรสพระองค์สุดท้องใน เจ้าชายโทมัส ดยุกแห่งเจนัว กับ เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัว พระองค์ที่ 5 และพระองค์สุดท้าย 
พระองค์ทรงเสกสมรสกับ  เจ้าหญิงลูเซียแห่งบูร์บง-ซิซิลีทั้งสอง พระธิดาใน เจ้าชายเฟอร์ดินานด์ ปิอุส ดยุกแห่งกาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย เมื่อวันที่ 29 ตุลาคม 2481 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระชายารับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
โดยหลังจากที่ ราชอาณาจักรอิตาลี สิ้นสุดลง พระองค์และพระชายา พระธิดา เสด็จไปประทับยัง บราซิล โดยทรงงานในฟาร์มส่วนพระองค์ และสิ้นพระชนม์เมื่อวันที่ 8 ธันวาคม 2539 สิริพระชันษา 90 ชันษา โดยถัดจากนั้นเพียง 5 ปี ในปี 2544 พระชายา คือ  เจ้าหญิงลูเซียแห่งบูร์บง-ซิซิลีทั้งสอง ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
จนกว่าจะพบกัน
จนกว่าจะพบกัน () เป็นภาพยนตร์ชีวประวัติแนวชีวิตในปี ค.ศ. 2016 กำกับโดยการ์ท เดวิส (ผลงานกำกับเรื่องยาวเรื่องแรก) และเขียนบทโดย ลู้ก เดวีส์ จากหนังสือสารคดีเรื่อง "A Long Way Home" โดยซารู เบรียร์ลีย์ ภาพยนตร์แสดงโดย เดฟ พาเทล, ซันนี พาวาร์, รูนีย์ มารา, เดวิด เวนแฮม และนิโคล คิดแมน เล่าเรื่องจริงของเบรียร์ลีย์ หลังจากที่ 25 ปีหลังจากที่เขาพลัดพรากจากครอบครัว จนเขาได้ตามหาครอบครัว
ภาพยนตร์ฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 10 กันยายน ค.ศ. 2016 และฉายจำกัดโรงในสหรัฐเมื่อ 25 พฤศจิกายน 2016 โดยบริษัทเวยน์สไตน์ ก่อที่จะฉายรอบปกติวันที่ 6 มกราคม 2017 และฉายในออสเตรเลียเมื่อ 19 มกราคม 2017 และฉายในสหราชอาณาจักรเมื่อ 20 มกราคม 2017
"จนกว่าจะพบกัน" ได้รับการเสนอชื่อเข้าชิงรางวัลออสการ์ครั้งที่ 89 จำนวน 6 สาขา รวมถึงในสาขาภาพยนตร์ยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม และสาขาบทภาพยนตร์ดัดแปลงยอดเยี่ยม ภาพยนตร์ได้รับ 2 รางวัลจากเวทีรางวัลบาฟตา ในสาขานักแสดงสมทบชายยอดเยี่ยม (พาเทล) และบทดัดแปลงยอดเยี่ยม ภาพยนตร์ประสบความสำเร็จด้านรายได้ โดยทำรายได้ 140 ล้านเหรียญสหรัฐทั่วโลก ถือเป็นหนึ่งในภาพยนตร์ออสเตรเลียที่ทำได้รายได้สูงสุดตลอดกาล
เจ้าหญิงลูเซียแห่งบูร์บง-ซิซิลีทั้งสอง
เจ้าหญิงลูเซียแห่งบูร์บง-ซิซิลีทั้งสอง หรือต่อมาเป็น เจ้าหญิงลูเซีย ดัชเชสแห่งเจนัวและดัชเชสแห่งแอโคนา พระชายา () ประสูติเมื่อวันที่ 9 กรกฎาคม 2451 ณ มิวนิก บาวาเรีย เป็นพระธิดาใน เจ้าชายเฟอร์ดินานด์ ปิอุส ดยุกแห่งกาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย
พระองค์ทรงเสกสมรสกับ เจ้าชายยูจีโน ดยุกแห่งเจนัว เมื่อวันที่ 29 ตุลาคม 2481 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระองค์รับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
โดยหลังจากที่ ราชอาณาจักรอิตาลี สิ้นสุดลง พระองค์และพระสวามี พระธิดา เสด็จไปประทับยัง บราซิล โดยพระสวามีทรงงานในฟาร์มส่วนพระองค์ ต่อมาพระสวามีสิ้นพระชนม์เมื่อวันที่ 8 ธันวาคม 2539 สิริพระชันษา 90 ชันษา โดยถัดจากนั้นเพียง 5 ปี ในปี 2544 พระองค์ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
ศาสนาพื้นบ้านจีน
ศาสนาพื้นบ้านจีน เป็นขนบทางศาสนาของชาวฮั่น ที่มาการบูชาบรรพชนและพลังธรรมชาติ การไล่ผี รวมถึงความเชื่อในระบบธรรมชาติที่เป็นไปตามอิทธิพลของมนุษย์และอมนุษย์ ตามที่ปรากฏในเรื่องปรัมปราของจีน เมื่อถึงครสต์ศตวรรษที่ 11 (ราชวงศ์ซ่ง) คติเหล่านี้เริ่มผสมผสานกับความเชื่อเรื่องกรรมและการเวียนว่ายตายเกิดของศาสนาพุทธ และลำดับชั้นเทพเจ้าของลัทธิเต๋า จนก่อให้เกิดระบบศาสนาที่แพร่หลายดังปัจจุบัน
ศาสนาพื้นบ้านจีนมีที่มา รูปแบบ ภูมิหลัง พิธีกรรม และปรัชญา ที่แตกต่างหลากหลาย แต่มีแนวคิดหลักร่วมกันคือ สวรรค์เป็นที่มาของศีลธรรม เอกภพมีพลังงานชีวิต และบรรพชนเป็นผู้ควรเคารพนับถือ
ในสมัยราชวงศ์หมิงและราชวงศ์ชิง ราชสำนักยินยอมให้แต่ละชุมชนนับถือศาสนาพื้นบ้านของตนได้หากทำให้สังคมมีระเบียบ แต่จะปราบปรามทันทีที่พบว่าเป็นภัยต่อความมั่นคงของราชสำนัก หลังระบอบสมบูรณาญาสิทธิราชย์ล่มสลายลง รัฐบาลและชนชั้นนำเริ่มมองว่าศาสนาพื้นบ้านเป็นเรื่องงมงายและล้าสมัยของพวกศักดินา จนถึงคริสต์ศตวรรษที่ 20 ในประเทศไต้หวันและคริสต์ศตวรรษที่ 21 ในประเทศจีน ปัญญาชนจึงเริ่มยอมรับศาสนาพื้นบ้านมากขึ้น
กีฬามวยสากลสมัครเล่นในโอลิมปิกฤดูร้อน 1920
การแข่งขันมวยสากลสมัครเล่นในกีฬาโอลิมปิก พ.ศ. 2463 จัดขึ้นระหว่างวันที่ 21 - 24 สิงหาคม ที่แอนท์เวิป มีการแข่งขันทั้งหมด 8 รุ่น
มีนักมวยสากลสมัครเล่น 116 คน จาก 12 ประเทศเข้าร่วมการแข่งขัน:
ซัลตา
ซัลตา () เป็นเมืองที่ตั้งอยู่ในหุบเขาเลร์มา สูง 1,152 เมตรเหนือระดับน้ำทะเลในทางฝั่งตะวันตกเฉียงเหนือของอาร์เจนตินา และยังเป็นชื่อของเมืองหลวงของรัฐซัลตาอีกด้วย ในเขตมหานครของเมืองมีประชากรอาศัยอยู่ 619,000 คน ทำให้ซัลตาเป็นเมืองที่มีประชากรมากที่สุดเป็นอันดับ 2 ในภาคตะวันตกเฉียงเหนือของประเทศ
เมืองซัลตาได้รับการก่อตั้งเมื่อวันที่ 16 เมษายน ค.ศ. 1582 โดยเอร์นันโด เด เลร์มา
หยาง จิ่งหฺวา
หยาง จิ่งหฺวา ( ) (เกิด 12 ธันวาคม ค.ศ. 1977) เป็นนักแสดงภาพยนตร์ชาวจีน ซึ่งมีชื่อภาษาอังกฤษที่คนทั่วไปรู้จักคือ "เชอร์รีล หยาง" ()
ริซะ ทาจิบานะ (นักแสดงภาพยนตร์ลามก)
ริสะ ทาจิบานะ ( ) เป็นนักแสดงภาพยนตร์ลามกชาวญี่ปุ่น เธอมีชื่อเดิมว่า เอริ ทากามัตสึ
เธอเคยเป็นเด็กฝึกงานของวง AKB48 อยู่แค่ไม่กี่เดือนก็ตัดสินใจออกจากวง โดยประกาศจบการศึกษาในปี 2010 แล้วมาเข้าสู่วงการ AV ในปี 2013 ใช้ชื่อในวงการ AV ว่า ทาจิบานะ ริซะ () เธอมีผลงานที่ทำให้เธอมีชื่อเสียง ทำให้เธอประสบความสำเร็จเป็นอย่างมาก นอกจากนี้เธอยังได้รับการโหวตจากคนเกาหลีให้ติดอันดับ 7 ของผู้หญิงที่สวยที่สุดในเอเชียอีกด้วย
แต่ทว่าเธอก็มีผลงานให้แฟนคลับภาพยนตร์ AV ได้ดูกันเพียงแค่ 4 เรื่องเท่านั้นก่อนจะตัดสินใจลาออกจากวงการ และกลายเป็นข่าวอื้อฉาวในเวลาต่อมาว่าเธอนั้นได้ผันตัวไปขายบริการทางเพศ โดยคิดค่าบริการในเวลา 120 นาทีสูงถึง 800,000 เยน หรือประมาณ 265,600 บาท โดยชูกัน โพสต์ (Shukan Post) นิตยสารรายสัปดาห์ชื่อดังของญี่ปุ่นได้เปิดเผยว่าทากามัตสึ ได้แอบรับงานเป็นสาวขายบริการทางโทรศัพท์ให้กับสถานบริการทางเพศชั้นสูงแห่งหนึ่งในกรุงโตเกียวโดยใช้ชื่อว่า “มาริ อิโนอูเอะ” ซึ่งทางเว็บไซต์ของทางสถานบริการก็ได้มีการลงโฆษณาว่าเธอรับขายบริการอยู่
เหตุผลหนึ่งที่หนังที่เธอแสดงไม่มีคำว่า Idol หรือ Icon มาเป็นจุดขายเหมือนอดีตสมาชิก AKB48 ที่ผันตัวมาเป็นนักแสดงภาพยนตร์ลามกในก่อนหน้านี้ ก็น่าจะเป็นเพราะว่าเธอยังเป็นแค่เด็กฝึกงานไม่ได้เป็นสมาชิก AKB48 เต็มตัวเหมือนคนอื่น ๆ นั่นเอง แต่อย่างไรก็ดีมีแฟนคลับจำนวนไม่น้อยที่รู้สึกประทับใจกับบทบาทการแสดงหนัง AV ของเธอโดยเฉพาะกับผลงานที่เปิดตัวเธอเข้าสู่วงการอย่างเรื่อง star-409 AV Debut – Risa Tachibana。 ที่แม้จะเป็นผลงานการแสดงเพียงแค่เรื่องแรกแต่เธอก็ทำหน้าที่ได้ดีมาก ๆ ไม่ว่าจะเป็นการแสดงอารมณ์ความรู้สึกผ่านทางสีหน้าแววตา ท่าทางเขินอาย ความไร้เดียงสาที่อยู่ในระดับกำลังพอดีไม่มากไปไม่น้อยไป และยังมีพัฒนาการทางด้านฝีมือการแสดงให้เห็นอย่างเด่นชัดจากเรื่อง star-424 Cosplay Continuous Extreme Orgasm Risa Tachibana ซึ่งเป็นผลงานอีกเรื่องหนึ่งที่เธอแสดงได้อย่างยอดเยี่ยม
ริซะ ทาจิบานะ (ไอดอลญี่ปุ่น)
ริซะ ทาจิบานะ () เป็นนักร้องชาวญี่ปุ่น
เจ้าชายโทมัส ดยุกแห่งเจนัว
เจ้าชายโmมัส ดยุกแห่งเจนัว () ประสูติเมื่อวันที่ 6 กุมภาพันธ์ 2397 ณ ราชอาณาจักรซาร์ดิเนีย เป็นพระโอรสใน เจ้าชายเฟอร์ดินานด์ ดยุกแห่งเจนัว (2365-2398) กับ เจ้าหญิงเอลิซาเบธแห่งแซกโซนี ทรงเป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย และยังทรงเป็นพระขนิษฐภรรดา(น้องเขย)ใน พระเจ้าอุมแบร์โตที่ 1 แห่งอิตาลี และเป็นพระราชมาตุลา(น้าชาย)ใน พระเจ้าวิคเตอร์ เอ็มมานูเอลที่ 3 แห่งอิตาลี โดยเมื่อพระภาติยะคือ พระเจ้าวิคเตอร์ เอ็มมานูเอลที่ 3 แห่งอิตาลี เสด็จขึ้นครองราชย์เป็นพระมหากษัตริย์แห่งอิตาลีนั้น ทรงมีพระบมราชโองการให้พระมาตุลาและผู้สืบสกุลนั้นเป็นเจ้าแห่งอิตาลีทั้งหมด และเป็นสาขาของราชวงศ์อิตาลี
ในช่วงสงครามโลกครั้งที่สอง พระองค์ได้รับการแต่งตั้งเป็นผู้บัญชาการทหารสูงสุดแห่งอิตาลีจาก พระเจ้าวิคเตอร์ เอ็มมานูเอลที่ 3 แห่งอิตาลี ทั้งนี้พระองค์ทรงเป็นพระราชอนุชาใน มาร์เกอริตาแห่งซาวอย สมเด็จพระราชินีแห่งอิตาลี จึงเป็นพระราชมาตุลา (น้าขาย) ใน พระเจ้าวิตโตรีโอ เอมานูเอเลที่ 3 แห่งอิตาลี อีกทั้งพระองค์ยังทรงเป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย พระองค์สุดท้ายที่ดำรงพระชนม์ชีพและสิ้นพระชม์ 
ในปี 2426 พระองค์ทรงเสกสมรสกับ เจ้าหญิงอิซาเบลลาแห่งบาวาเรีย มีพระบุตรดังนี้
พระองค์สิ้นพระชนม์ลงเมื่อวันที่ 15 เมษายน 2474 สิริพระชันษา 77 ชันษา
มิสโกลบอินเตอร์เนชันแนล
องค์กรมิสโกลบอินเตอร์เนชันแนล เป็นกลุ่มการประกวดความงามระดับโลกที่จัดขึ้นเป็นประจำทุกปี.. ปัจจุบัน มิสโกลบ มีการผลิตพร้อมกันโดยองค์กรต่างๆ 3 แห่งที่อ้างตัวว่าเป็นผู้จัดงานอย่างเป็นทางการ, มิสโกลบเป็นที่รู้จักในปี 1988. ในปี 2010, การประกวดแบ่งออกเป็นสามองค์กร. มิสโกลบอินเตอร์เนชันแนล (), ในประเทศตุรกีผลิตเป็นประจำทุกปี (งานที่ไม่ได้ใช้งานในปัจจุบัน) โดย RCA Global Entertainment Co. และจัดโดย Rasim Aydın. เดอะมิสโกลบ () ในแอลเบเนียเป็นจำนวนมากที่ผลิตโดยองค์กรอื่นสมาคม, Deliart Association และผลิตโดย Petri Bozo. ในปี พ.ศ. 2016, ผู้จัดงานที่สามมิสโกลบกรุ๊ป บริษัทจำกัด, ในเมืองออนตาริโอ ประเทศแคนาดาได้เริ่มจัดงานประกวดมิสโกลบ () ประจำปีโดย Albert Xhaferri และ Dickson Ng.
การประกวดมิสโกลบทั้งสามครั้งถูกตัดออกจาก มิสโกลบ เดิมที่ก่อตั้งโดย ชาร์ลี ซี. มิสโกลบได้จดทะเบียนในสำนักงานสิทธิบัตรและเครื่องหมายการค้าของ วอชิงตัน ดี.ซี. ในปี 1975
การประกวด มิสโกลบ เป็นที่รู้จักแพร่หลายในปี 1988, แต่การประกวดมิสโกลบอินเตอร์เนชันแนลได้รับการจัดอันดับจากผู้ชนะตั้งแต่ปี 1925 ในปี พ.ศ. 2015, Pageantopolis และ Critical Beauty ได้เปิดตัวผลงานของมิสโกลบอินเตอร์เนชันแนลในช่วงต้นปีและผู้ชนะตั้งแต่ปี 1925-1987 จากการจัดประกวดนางงาม Miss Winnepausakee pageant, เบื้องต้นเพื่อการประกวดนางงามนิวแฮมป์เชียร์
เดอะมิสโกลบก่อตั้งในปี 2004 ที่ประเทศแอลเบเนีย เดิมเวทีชื่อ "มิสโกลบ" ต่อมาในปี 2016 เปลี่ยนชื่อเป็น "เดอะมิสโกลบ"
มิสโกลบก่อตั้งในปี 1974 ที่ประเทศแคนาดา จัดตั้งโดยองค์กรมิสโกลบกรุ๊ป แยกตัวออกมาจากเวที "เดอะมิสโกลบ"
มิสโกลบอินเตอร์เนชันแนลก่อตั้งในปี 1988 ที่ประเทศตุรกี จัดตั้งโดย ชาร์ลี ซี
มิสอินเตอร์เนชันแนลไทยแลนด์ 2018
มิสอินเตอร์เนชันแนลไทยแลนด์ 2018 เป็นการประกวดมิสอินเตอร์เนชันแนลไทยแลนด์ครั้งที่ 3 การประกวดรอบตัดสินจัดขึ้นเมื่อวันที่ 6 ตุลาคม พ.ศ. 2561. ณ โรงแรมอัล มีรอซ โฮเต็ล แบงค็อก, กรุงเทพมหานคร รามคำแหง ซอย 5. ผู้ชนะจะได้เป็นตัวแทนประเทศไทยเข้าร่วมประกวดนางงามนานาชาติ 2018 สำหรับการประกวดมิสอินเตอร์เนชั่นแนลไทยแลนด์ 2018 รอบพรีลิมมินารี่ จะจัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.
§ ได้รับการโหวตเข้ามาอยู่ใน 12 คนสุดท้าย
การประกวดรอบชุดไทยประจำชาติ ในวันที่ 4 ตุลาคม 2561 ณ โรงแรมอัล เมรอส กรุงเทพมหานคร รามคำแหง ซอย 5. ผู้ชนะจะได้รับรางวัลเงินสด 50,000 บาท และกิฟวอยท์เชอร์จากสโรชาคลินิกอีก 50,000 บาท
การประกวดรอบชุดว่ายน้ำ ในวันที่ 3 ตุลาคม 2561 ณ ศูนย์สุขภาพทางการแพทย์และความงาม ตรัยยา ชั้น 4 ห้อง จูบิลี่ฮอลล์, กรุงเทพมหานคร
การประกวดรอบขวัญใจวังยาวนครนายก ในวันที่ 30 กันยายน 2561 ณ ห้องสุพรรณิการ์ โรงแรมวังยาว ริเวอร์ไซด์ รีสอร์ท, จังหวัดนครนายก โดยมี นายวุฒิชัย กิตติธเนศวร อดีต สส. จังหวัดนครนายก และนายปิยวัฒน์ กิตติธเนศวร ร่วมมอบรางวัลให้กับสาวงาม 
การประกวดรอบชุดราตรียอดเยี่ยม ในรอบพรีลิมมินารี่ จัดขึ้นในวันที่ 5 ตุลาคม พ.ศ. 2561. ณ โรงแรมอัล เมรอส กรุงเทพมหานคร รามคำแหง ซอย 5.
25 ผู้เข้าประกวดที่ได้รับการยืนยัน:
ดั่ง ถิ หง็อก ถิ่ญ
ดั่ง ถิ หง็อก ถิ่ญ () เป็นนักการเมืองหญิงชาวเวียดนาม เธอดำรงตำแหน่งรองประธานาธิบดีเวียดนาม และเป็นรักษาการประธานาธิบดีเวียดนามหลังจากที่ประธานาธิบดีเจิ่น ดั่ย กวางถึงแก่อสัญกรรมในวันที่ 21 กันยายน ค.ศ. 2018
บราทววสท์
บราทววสท์ (, ) เป็นไส้กรอกเยอรมันชนิดหนึ่ง ทำจากเนื้อวัว เนื้อลูกวัว หรือเนื้อหมูซึ่งพบได้บ่อยที่สุด คำ มีที่มาจากคำในภาษาเยอรมันสูงเก่าว่า ซึ่งประสมจากคำ แปลว่า เนื้อสับ กับคำ แปลว่า ไส้กรอก แต่ในภาษาเยอรมันปัจจุบัน คำ มักถูกนำไปเชื่อมโยงกับคำกริยา ซึ่งแปลว่า นาบบนกระทะหรือย่าง
แม้ว่าสูตรทำไส้กรอกที่เก่าแก่ที่สุดเท่าที่พบนั้นจะมาจาก ค.ศ. 228 แต่หลักฐานเอกสารชิ้นแรกที่กล่าวถึงบราทววสท์ในเยอรมนีสามารถย้อนไปได้ถึงเพียง ค.ศ. 1313 โดยพบที่เมืองเนือร์นแบร์คในภูมิภาคฟรังโกเนีย ซึ่งยังคงเป็นหนึ่งในศูนย์กลางการผลิตไส้กรอกย่างที่มีชื่อเสียงระดับนานาชาติ
สูตรบราทววสท์แตกต่างกันไปตามภูมิภาคและแม้แต่ท้องถิ่น แหล่งข้อมูลบางแห่งระบุว่ามีบราทววสท์เยอรมันแตกต่างกันมากกว่า 40 ชนิด หลายชนิดที่รู้จักกันดีมีต้นกำเนิดในฟรังโกเนีย (ตั้งอยู่ในภาคเหนือของรัฐบาวาเรีย), ทือริงเงินซึ่งเป็นเพื่อนบ้านทางทิศเหนือ และพื้นที่ใกล้เคียง วิธีการเสิร์ฟบราทววสท์ก็แตกต่างกันไปตามท้องถิ่นเช่นกัน แต่โดยทั่วไปถือว่าไส้กรอกชนิดนี้เป็นของว่างซึ่งเสิร์ฟกับมัสตาร์ดและขนมปังก้อนที่ทำจากแป้งสาลี ส่วนในผับมักเสิร์ฟกับเซาเออร์เคราท์หรือสลัดมันฝรั่ง บางครั้งก็เสิร์ฟกับขนมปังแป้งข้าวไรย์เปลือกสีน้ำตาลเข้ม มีน้อยครั้งที่เสิร์ฟกับเพรตเซล นอกจากนี้ บราทววสท์ยังเป็นรูปแบบหนึ่งของอาหารจานด่วนยอดนิยมในประเทศที่พูดภาษาเยอรมัน โดยมักปรุงและขายกันในร้านแผงลอยริมทาง